Αριθμ. 132911
Τροποποίηση της υπ’ αρ. 58175/23.05.2017 απόφασης του Αναπληρωτή Υπουργού Οικονομίας και Ανάπτυξης «Έγκριση Αναπτυξιακού Προγράμματος, ειδικού σκοπού, Νοτίου Αιγαίου 2017-2020: στόχοι, άξονες προτεραιότητες και σύστημα διοίκησης και διαχείρισης» (Β’1819).
Ο ΥΦΥΠΟΥΡΓΟΣ ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ
Έχοντας υπόψη:
1. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα, ο οποίος κυρώθηκε με το άρθρο πρώτο του π.δ. 63/2005 «Κωδικοποίηση της νομοθεσίας για την Κυβέρνηση και τα κυβερνητικά όργανα» (Α’98), όπως διατηρήθηκε σε ισχύ με την παρ. 22 του άρθρου 119 του ν. 4622/2019 (Α’ 133).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’87), όπως ισχύει.
3. Τον ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο Διαδίκτυο “Πρόγραμμα Διαύγεια“ και άλλες διατάξεις» (Α’112), όπως ισχύει.
4. Τον ν. 4071/2012 «Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση (Ενσωμάτωση Οδηγίας 2009/50/ΕΚ)» (Α’85).
5. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση Οδηγίας 2011/85/ΕΕ)- δημόσιο λογιστικό και άλλες διατάξεις» (Α’143), όπως τροποποιήθηκε και ισχύει, και ιδίως τα άρθρα 23, 57, 78 και 79 και 80.
6. Το άρθρο 110 του ν. 4497/2017 «Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις» (Α’171).
7. Τον ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α’133).
8. Το π.δ. 147/2017 «Οργανισμός του Υπουργείου Οικονομίας και Ανάπτυξης» (Α’192), όπως ισχύει.
9. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους. Μεταφορά υπηρεσιών και αρμοδιοτήτων μεταξύ Υπουργείων» (Α’119).
10. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α’121).
11. Την υπ’ αρ. 134453/23.12.2015 κοινή υπουργική απόφαση «Ρυθμίσεις για τις πληρωμές των δαπανών του προγράμματος Δημοσίων Επενδύσεων - ΠΔΕ (Τροποποίηση και αντικατάσταση της κοινής υπουργικής απόφασης υπ’αρ. 46274/26.09.2014, Β’2573)» (Β’2857).
12. Την υπ’ αρ. 58175/2017 απόφαση του Αναπληρωτή Υπουργού Οικονομίας και Ανάπτυξης «Έγκριση Αναπτυξιακού Προγράμματος, ειδικού σκοπού, Νοτίου Αιγαίου 2017-2020: στόχοι, άξονες προτεραιότητες και σύστημα διοίκησης και διαχείρισης» (Β’1819), όπως τροποποιήθηκε με τις υπ’ αρ. 45934/2018 (Β’2045), 97778/2018 (Β’4707) και 81758/2020 (Β’3382) αποφάσεις.
13. Την υπ’ αρ. 85847/11.08.2020 κοινή απόφαση του Πρωθυπουργού και του Υπουργού Ανάπτυξης και Επενδύσεων «Ανάθεση αρμοδιοτήτων στον Υφυπουργό Ανάπτυξης και Επενδύσεων, Ιωάννη Τσακίρη» (Β’3375).
14. Την υπ’ αρ. 14235/06.02.2020 εγκύκλιο περί οδηγιών έγκρισης και χρηματοδότησης του Π.Δ.Ε 2020 και τον προγραμματισμό δαπανών Π.Δ.Ε 2021-2023.
15. Το γεγονός ότι με την παρούσα απόφαση δεν προκαλείται δαπάνη στον κρατικό προϋπολογισμό, αποφασίζουμε:
Την τροποποίηση της υπ’ αρ. 58175/2017 απόφασης του Αναπληρωτή Υπουργού Οικονομίας και Ανάπτυξης «Έγκριση Αναπτυξιακού Προγράμματος, ειδικού σκοπού, Νοτίου Αιγαίου 2017-2020: στόχοι, άξονες προτεραιότητες και σύστημα διοίκησης και διαχείρισης» (Β’1819), όπως τροποποιήθηκε με τις υπ’ αρ. 45934/2018 (Β’2045), 97778/2018 (Β’4707) και 81758/2020 (Β’3382) αποφάσεις, ως ακολούθως:
Άρθρο 
μόνο
1. Η παρ. 1 του άρθρου 2 «Συγκρότηση και αρμοδιότητες της Επιτροπής Συντονισμού» αντικαθίσταται ως εξής:
«1. Για την εφαρμογή του αναπτυξιακού προγράμματος Νοτίου Αιγαίου 2017-2020 συγκροτείται επιτροπή συντονισμού (ΕΠΣΥ) αποτελούμενη από:
I. τον Υφυπουργό Ανάπτυξης και Επενδύσεων, ως πρόεδρο,
II. τον Υπουργό Ναυτιλίας και Νησιωτικής Πολιτικής, ως μέλος,
III. τον Γενικό Γραμματέα Δημοσίων Επενδύσεων και ΕΣΠΑ, ως μέλος,
IV. τον Περιφερειάρχη Νοτίου Αιγαίου, ως μέλος,
V. τον Πρόεδρο της ΠΕΔ Νοτίου Αιγαίου, ως μέλος.
Τα μέλη της ΕΠΣΥ αναπληρώνονται από νόμιμα εξουσιοδοτημένα πρόσωπα μόνο σε περίπτωση απουσίας ή κωλύματός τους, με έγγραφη γνωστοποίηση του ονόματος του αναπληρωτή στον πρόεδρο της ΕΠΣΥ.»
2. Το έκτο εδάφιο του άρθρου 1 «Περιοχή παρέμβασης, στόχοι και αναπτυξιακές προτεραιότητες» αντικαθίσταται ως εξής:
«Η διάρκεια εφαρμογής του προγράμματος είναι η περίοδος από 1/1/2017 έως 31/12/2022».
1. Το πρώτο εδάφιο της παρ. 8 του άρθρου 4 «Διαδικασίες επιλογής και ένταξης έργων - Υποχρεώσεις δικαιούχων» αντικαθίσταται ως εξής:
«Η ανάληψη της κύριας νομικής δέσμευσης των έργων του Προγράμματος δεν μπορεί να πραγματοποιηθεί αργότερα από την 30/06/2021 και μόνον εφόσον η υλοποίηση του φυσικού αντικειμένου του έργου ολοκληρώνεται εντός της διάρκειας εφαρμογής του Προγράμματος».
Κατά τα λοιπά ισχύει η υπ’ αρ. 58175/2017 απόφαση του Αναπληρωτή Υπουργού Οικονομίας και Ανάπτυξης «Έγκριση Αναπτυξιακού Προγράμματος, ειδικού σκοπού, Νοτίου Αιγαίου 2017-2020: στόχοι, άξονες προτεραιότητες και σύστημα διοίκησης και διαχείρισης» (Β’1819), όπως τροποποιήθηκε με τις υπ’ αρ. 45934/2018 (Β’2045), 97778/2018 (Β’4707) και 81758/2020 (Β’3382) αποφάσεις.
Η παρούσα ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 14 Δεκεμβρίου 2020
Ο Υφυπουργός
ΙΩΑΝΝΗΣΤΣΑΚΙΡΗΣ
